Ruḥeɣ deg wass n lexmis tasebḥit, Meɣres yewwi-d lḥammu igenni yeṣfa, ifraw cennun isekla bdan fetḥen,ttbanen yakan iferrawen imecṭaḥ, iqwiren ikarzen uɣalen-t akk d tizegzawin, agama iga tameɣra useggas amaynut, aman n wassif ttazalen gar izra ttbanen-d ɣef leryuf-is teflilutin d tibiwt ilili iga tixeddacin, azemmur iǧǧuǧeg.Rekbeɣ ɣef zzayla, tabalizt ariɣ-t zdat-i ččureɣ allen-iw s cbaḥa n ugama-agi ur ttɛawadeɣ ad t-zreɣ alama iɛedda lḥal aṭas, yerna cwiṭ kan n lwaqt acku seg 1898 ur ẓriɣ taddart-iw n tikal yarna msebɛaden-t seg ubrid urǧin walaɣ !